Ur nezmir ara ad d-nini s imeslayen, tiɣrit yessers Ufransis deg yimezdaɣ n taddart-a akked taɛkemt ɛebban imezdaɣ-is, dayen ur d ttfakan imeslayen. Mazal ar ass-a cwami n uɛekkaz Afransis, akked cwami n tegrawla, lɣaci n taddart ruḥen tt-nemḍaren si taddart ar tayeḍ, akken alarmi d asmi tefra tegrawla. 99 n yimeɣrasen i yefkan idammen-nsen ɣef timmunent n tmurt-nneɣ, Lzzayer. Asmi tefra imezdaɣ d yeqqimen ddren uɣalen-d ɣer taddart-nsen akken s leǧruh n tegrawla, ufan-d taddart yečča-tt uhicur d inijjel, ixxamen-is uɣalen d ixarban, aɣlin, yessaɣlin lemḥella n Ufransis, cwami n ressas d dduxan n tegrawlayessebrek izenqan-is, times tessreɣ tizemrin, tineqqlin akked yal d aseklu yellan degs, kra deg-sen qquren beden d isɣaren.